|  |  |  |  |  |  |  |  |
| --- | --- | --- | --- | --- | --- | --- | --- |
| Vedlegg 1 – 2023 - TFIK's FRIIDRETTSBAROMETER **Menn på Teletoppen** | | | | | | | |
|  | 3 beste pr. 31.12.2023 | Res. | Gj.sn.-  poeng | |  | Res. og gj.sn.  pr. 31.12.2022 | |  | |  |  |  |  |  |  |
| 60 m | Herman H. Sveinsson, Seljord  Brage Evensen, Eidanger  Arthur Wiborg, Herkules | 7,34 i  7,39 i  7,69 i | | 672 | 7,29 i  7,53 i  7,70 i | | 660 |  |  |  |  |  |  |  |
| 100 m | Herman H. Sveinsson, Seljord  Bastian Asdal Ringsevjen, Rjukan  Håvard Solvold Sætre, Rjukan | 11,42  11,90  12,12 | | 652 | 11,07  11,78  12,50 | | 664 |  |  |  |  |  |  |  |
| 200 m | Herman H. Sveinsson, Seljord  Thorvald G. Tveitereid, Kragerø  Håvard Solvold Sætre, Rjukan | 22,87  23,8  24,10 | | 681 | 22,33  24,2  24,63 i | | 672 |  |  |  |  |  |  |  |
| 400 m | Christian Bredesen, Snøgg  Markus Aseged Nesholen, Snøgg  William Syvertsen, Herkules | 54,54  55,73  58,57 | | 525 | 54,55  55,44  55,57 | | 560 |  |  |  |  |  |  |  |
| 800 m | Halvor Nymoen Winberg, Herkul.  Christian Bredesen, Snøgg  Sondre Harstad Rinde, Skarphed. | 1.54,84  1.58,35  1.59,38 | | 739 | 1.55,48  1.59,69  2.00,72 | | 716 |  |  |  |  |  |  |  |
| 1500 m | Marius Liljeberg Wang, Herkules  Halvor Nymoen Winberg, Herkul.  Vebjørn Hovdejord, Snøgg | 3.55,73  3.56,17 i  4.02,49 i | | 779 | 3.48,70  4.10,76  4.15,48i | | 724 |  |  |  |  |  |  |  |
| 3000 m | Halvor Nymoen Winberg, Herkul.  Vebjørn Hovdejord, Snøgg  Marius Liljeberg Wang, Herkules | 8.09,78  8.16,49 i  8.23,48 | | 875 | 8.17,10  8.36,47  8.38,8 | | 811 |  |  |  |  |  |  |  |
| 5000 m | Vebjørn Hovdejord, Snøgg  Marius Liljeberg Wang, Herkules  Anders Hekkli, Skarphedin | 13.56,59  14.22,88  15.31,09 | | 831 | 14.29,69  14.42,85  15.12,06 | | 800 |  |  |  |  |  |  |  |
| 10000 m | Vebjørn Hovdejord, Snøgg  Marius Liljeberg Wang, Herkules  Arve Moen Listaul, Seljord | 29.24,95  29.41,40  33.56,20 | | 808 | 31.55,36  32.20,9  33.58,8 | | 696 |  |  |  |  |  |  |  |
| 110 m hekk | Ingen resultater |  | | ( ) | 16,23 | | ( ) |  |  |  |  |  |  |  |
| 400 m hekk | Ingen resultater |  | | ( ) |  | | ( ) |  |  |  |  |  |  |  |
| 3000 m  hinder | Vebjørn Hovdejord, Snøgg | 8.48,16 | | ( ) | 8.55,97  9.19,87 | | ( ) |  |  |  |  |  |  |  |
| Høyde | Bastian Asdal Ringsevjen, Rjukan  Odin Gundersen Palmgren, Uræ.  Sebastian Gollo Forberg, Rjukan | 1,81  1,75 i  1,60 | | 576 | 1,70  1,65 i  1,64 i | | 524 |  |  |  |  |  |  |  |
| Stav | Sebastian Gollo Forberg, Rjukan  Espen Bergstrøm, Ørn  Jakob Macek, Rjukan | 2,71  2,60  1,64 i | | 286 | 4,31  4,10 i  3,60 i | | 718 |  |  |  |  |  |  |  |
| Lengde | Håvard Solvold Sætre, Rjukan  Bastian Asdal Ringsevjen, Rjukan  Sondre Mork Kasin, Snøgg | 5,62 i  5,52  5,23 | | 480 | 6,06  5,26 i  5,12 i | | 485 |  |  |  |  |  |  |  |
| Tresteg | Bastian Asdal Ringsevjen, Rjukan  Torolf Grimstad, Rjukan  Sebastian Gollo Forberg, Rjukan | 10,51 i  10,36 i  10,18 | | 372 | 12,11  10,39  10,20 | | 434 |  |  |  |  |  |  |  |
| Kule | Roar Uglem, Snøgg  Rico Delos Santos, Rjukan  Tore Bredesen, Snøgg | 10,61  8,87  7,01 | | 356 | 10,67  8,99 i  8,35 i | | 398 |  |  |  |  |  |  |  |
| Diskos | Roar Uglem, Snøgg  Rico Delos Santos, Rjukan  Tore Bredesen, Snøgg | 31,72  17,67  17,30 | | 266 | 30,63  26,00  20,12 | | 363 |  |  |  |  |  |  |  |
| Slegge | Espen Bergstrøm, Ørn  Roar Uglem, Snøgg  Kristian-Andre Olsen, Rjukan | 22,85  22,79  12,44 | | (248) | 24,09  23,13 | | ( ) |  |  |  |  |  |  |  |
| Spyd | Odin Gundersen Palmgren, Uræ.  Per-Teodor Sørdalen, Kragerø  Rico Delos Santos, Rjukan | 48,41  45,38  25,47 | | (473) |  | | ( ) |  |  |  |  |  |  |  |
|  | Sum 15 øvelser (av totalt 20) |  | 8.898 | |  | | 9.225 |  |  |  |  |  |  |  |

**Barometerstatus for menn pr. 31.12.2023 (sammendrag og sammenlikning):**

Etter en liten fremgang på seniorsiden i friidrett for menn i Telemark i sesongen 2022, har det igjen vært en tilbakegang i 2023. Barometerstatusen viser en liten tilbakegang i sprintløpene, samt en større tilbakegang i hopp og kast. I lange løp fortsetter imidlertid den positive utviklingen, med fremgang i alle øvelsene fra 800 m til 10000 m. Nivået i lengre løp, både på mellomdistanse og langdistanse, er nå generelt høyt, og spesielt på langdistanse har det knapt vært bedre.

Gjennomsnittet for de 3 beste på 3000 m og 5000 m er igjen over 800 poeng, som i 2021 og 2022, og i tillegg er også snittet på 10000 m over 800 poeng i 2023. Disse øvelsene er derfor de klart beste på herresiden i Telemark, med snittet på 3000 m på 875 poeng som en klar topp. Det viser også antall nye kretsrekorder for menn senior og junior i 2023, hvor hele 11 rekorder/forbedringer er satt på lengre løpsdistanser innendørs og utendørs.

I sprint har nivået i Telemark gått kraftig tilbake de siste årene, men har flatet litt ut i 2023 hvor nivået stort sett er på samme nivå som i 2022 i de enkelte øvelsene. Med ett unntak er det ingen fra Telemark som hevder seg i nasjonal sammenheng i sprint lenger. I hoppøvelsene er situasjonen noe av det samme, men i stav har nivået falt kraftig da ingen av de beste stavhopperne har konkurrert i 2023 på grunn av skader og militærtjeneste. I kastøvelsene er det ikke lenger utøvere på et godt seniornivå, med unntak av i spyd hvor det er noen yngre kastere som hevder seg. Nedgangen i resultatnivået fra tidligere år er derfor spesielt merkbart i de tekniske øvelsene, hopp og kast samt hekkeløp, men dette er også en tydelig trend i nasjonal sammenheng.

Telemark har imidlertid flere spennende utøvere på mellom- og langdistanse i Vebjørn Hovdejord (21), Snøgg, Marius Liljeberg Wang (23), Herkules, og Halvor Nymoen Winberg (25), Herkules. Vebjørn forsvarte sin NM-bronse på 3000 m hinder, og tok også bronse på samme distanse i Nordisk mesterskap for senior i 2023. Han er på U23-landslaget i mellom- og langdistanse, og representerte Norge i EM U23 på bane og i EM terrengløp. Der tok han en historisk bronsemedalje i lagkonkurran-sen i U23, som nest beste løper på det norske laget. Det er første medalje til en Telemarking i en løpsøvelse i EM noen gang. Vebjørn slettet også en 50 år gammel kretsrekord på 5000 m i 2023.

Halvor har også fortsatt fremgangen, og nærmer seg nå kretsrekorden i Telemark på 3000 m, mens Marius har tatt store steg og var 1 av 2 løpere fra Telemark på 29-tallet på 10000 m i 2023. Dette lover derfor veldig bra for fremtiden, og det er et godt håp om at flere av de gamle kretsrekordene på 3000 m og 10000 m nå også kan bli slått.

Poengsum Poengsum

pr. 31.12.23 pr. 31.12.22 Diff.

Løp I (4 korte løp) 2.530 2.556 - 26

Løp II (5 lange løp) 4.032 3.747 +285

Hopp (4 res.) 1.714 2.161 - 447

Kast (2 res.) 622 761 - 139

Sum 15 øvelser (av totalt 20) 8.898 9.225 - 327

Det er fullt sammenligningsgrunnlag for 15 av de totalt 20 øvelsene.